

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/20-01/51

URBROJ: 2178/02-03-20-1

Bebrina, 29. srpnja 2020. godine

Temeljem članka 35. Zakona o vlasništu i drugim stvarnim pravima („Narodne novine“ broj [91/96](https://www.zakon.hr/cms.htm?id=32383), [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [129/00](https://www.zakon.hr/cms.htm?id=32393), [114/01](https://www.zakon.hr/cms.htm?id=32395), [79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), [146/08](https://www.zakon.hr/cms.htm?id=32401), [38/09](https://www.zakon.hr/cms.htm?id=32403), [153/09](https://www.zakon.hr/cms.htm?id=32405), [143/12](https://www.zakon.hr/cms.htm?id=32407) i [152/14](https://www.zakon.hr/cms.htm?id=32409)), članka 32. Statuta Općine Bebrina („Službeni vjesnik Brodsko-posavske županje“ broj 02/2018, 18/2019 i 24/2019 i „Glasnika Općine Bebrina“ broj 1/2019 i 2/2020) na 29. sjednici Općinskog vijeća općine Bebrina održanoj 29. srpnja 2020. godine donosi se

**Odluka o dopunama**

**Odluke o načinu upravljanja i korištenja sportskih građevina u vlasništvu općine Bebrina**

**Članak 1.**

U članku 5. Odluke o načinu upravljanja i korištenja sportskih građevina u vlasništvu Općine Bebrina („Službeni vjesnik Brodsko-posavske županije“ broj 25/2017) (u daljnjem tekstu: Odluka) iza stavka 1. dodaje se stavak 2. i glasi:

*„Kriteriji za davanje određene sportske građevine na upravljanje i korištenje pravnim osobama iz stavka 1. ovog članka su da pravna osoba koja se javlja na javni poziv:*

1. *mora bi registrirana sukladno zakonskim odredbama*
2. *mora imati registrirano sjedište na području općine Bebrina*
3. *mora obavljati sportsku djelatnost u skladu s namjenom sportske građevine te okupljati određeni broj članova*
4. *mora imati određeni broj godina aktivnog i kontinuiranog rada*
5. *ne smije imati dugovanja po osnovi javnih davanja*
6. *uredno je ispunila obveze iz prethodno sklopljenih ugovora s Općinom Bebrina“*

**Članak 2.**

U članku 12. Odluke, iza stavka 2. dodaju se stavak 3. i 4 i glase:

*„Upravitelj se obvezuje sportsku građevinu održavati na način na koji se osigurava njena potpuna sportska funkcija i koji jamči očuvanje vrijednosti građevine ili omogućava povećanje njene vrijednosti.“*

*„U slučaju da upravitelj sportsku građevinu koja mu je dana na upravljanje ne koristi na način naveden u prethodnom stavku, Općina Bebrina može jednostrano raskinuti Ugovor o upravljanju i korištenju sportske građevine.“*

**Članak 3.**

U članku 13. Odluke iza stavka 2. dodaju se stavak 3. i glasi:

*„Upravitelj je odgovoran za podmirenje troškova energenata, komunalnih usluga, te troškove redovitog tekućeg održavanja sportske građevine. Pod tekućim održavanjem sportske građevine smatraju se sitni popravci, održavanje zajedničkih prostorija i uređaja, održavanje i uređivanje okolnog zemljišta koje služi za redovnu uporabu sportske građevine.“*

**Članak 4.**

U članku 14. Odluke dodaje se stavak 2. i glasi:

„*Način i uvjeti učinkovitog korištenja predmetne građevine definirat će se ugovorom o upravljanju i korištenju sportskih građevina.Učinkovitim upravljanjem sportakom građevinom smatra se*:

* *redovito održavanje sportske građevine i pripadajućih sportskih sadržaja*
* *redovito podmirivanje troškova energenata, komunalnih usluga i ostalih troškova*
* *obavljanje redovitih pregleda građevine u cilju utvrđivanja ispravnosti*
* *osiguravanje primjerene zaštite sportske građevine*
* *uredno i redovito dostavljanje izvještaja iz članka 19. ove Odluke*
* *uredno ispunjavanje ostalih obveza definiranih Ugovorom o upravljanju i korištenju sportskih građevina*

**Članak 5.**

U članku 19. Odluke dodaje se stavak 2. i glasi:

*„Upravitelj je dužan općini Bebrina kao vlasniku sportske građevine do 1. ožujka tekuće godine za prethodnu godinu dostaviti izvješće o upravljanju i korištenju sportske građevine, odnosno o ispunjavanju mjera koje su predmet nadzora iz stavka 1. ovog članka.“*

U članku 19. Odluke dodaje se stavak 3. i glasi:

*„Općina Bebrina kao vlasnik objekta će putem Povjerenstva analizirati dostavljena izvješća iz prethodnog stavka u svrhu utvrđivanja učinkovitosti upravljanja sportskom građevinom. U slučaju utvrđivanja nepravilnosti u upravljanju sportskom građevinom upravitelja će se pozvati da iste ukloni u utvrđenom roku. U slučaju neotklanjanja nedostatka Ugovor o upravljanju i korištenju sportske građevine će se raskinuti.“*

**Članak 6.**

U ostalim dijelovima Odluka o načinu upravljanja i korištenja sportskih građevina u vlasništvu Općine Bebrina („Službeni vjesnik Brodsko-posavske županije“ broj 25/2017) ostaje nepromijenjena.

**Članak 7.**

Ova Odluka stupa na snagu osam dana od dana objave u Glasniku Općine Bebrina.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

Mijo Belegić, ing.

DOSTAVITI

1. Jedinstveni upravni odjel
2. Glasnik Općine Bebrina
3. Ministarstvo turizma i sporta
4. Pismohrana.